Eilif Moe

Eilif Moe (1889–1954) var en norsk høyesterettsadvokat og lokalpolitiker. For sitt «virke til gagn for De Sandvigske Samlinger og for norske forfattere», ble han i 1949 tildelt utmerkelsen Ridder av 1. klasse av St. Olavs orden.

Han arbeidet i mange år som Sigrid Undsets juridiske rådgiver, og ble i forbindelse med dette god på opphavsrett. Han arbeidet med opphavsrett også for Forfatterforeningen og TONO. Han var styreleder for De Sandvigske Samlinger, og var med på å stifte De Sandvigske Samlingers Venner i 1932.Høyesterettsadvokat Eilif Moe er død. Hamar Arbeiderblad, 20. april 1954, side 2. 

Fra 1929 til 1931 var han ordfører i Lillehammer. Han representerte Høyre.

Moe ledet landssvikoppgjøret for Sør- og Nord-Gudbrandsdal sorenskriverembete.

 Referanser 

Kategori:Høyre-ordførere i Oppland
Kategori:Ordførere i Lillehammer
Kategori:Det norske rettsoppgjøret etter andre verdenskrig
Kategori:Riddere av 1. klasse av St. Olavs Orden